section_heading: Životopis
paragraph_text: Rodio se 25. prosinca 1959. godine u Drvaru. U rodnom gradu završio je osnovnu školu, a onda se preselio u Knin gdje je završio tamošnju gimnaziju. Križaljke je počeo izrađivati još kao srednjoškolac. Prvu takvu mu je još 1976. objavio popularni zagrebački časopis Vikend. Nakon srednje škole otišao je u Banju Luku gdje je završio fakultet, stekavši zvanje diplomiranog psihologa.